Valvottavan työntekijän tai asiamiehen ilmoitus rahanpesusääntelyyn liittyvästä rikkomusepäilystä

Tällä lomakkeella **valvottavan työntekijä tai asiamies** voi ilmoittaa Finanssivalvonnalle epäillyistä rahanpesusääntelyn rikkomuksista.

*Lomaketta* ***ei ole tarkoitettu*** *finanssipalveluja ja -tuotteita tarjoavien Finanssivalvonnan valvottavien ja niiden asiakkaiden välisten erimielisyyksien käsittelyyn. Ne kuuluvat muiden menettelyjen (esimerkiksi vaihtoehtoiset riidanratkaisuelimet) piiriin. Finanssivalvonta voi kuitenkin käsitellä harkintansa perusteella asiakasyhteydenotoissa esiin tuotuja asioita osana valvontatoimiaan. Finanssivalvonta kohdistaa menettelytapojen valvonnan erityisesti toimintaan, jossa ongelmat koskettavat laajoja asiakasryhmiä. Valvontatoimilla pyritään vaikuttamaan koko asiakaskunnan hyväksi. Valvontatoimenpiteet ovat ensisijaisesti ennakoivia, esimerkiksi valvottaville annettavia ohjeita ja määräyksiä, joilla ohjataan valvottavien toimintaa ja menettelytapoja. Finanssivalvonta tekee myös jälkikäteistä tarkastustoimintaa.*

Ilmoituksen tekemisen yhteydessä on suositeltavaa antaa ilmoittajan nimi ja yhteystiedot, jotta Finanssivalvonta voi tarvittaessa pyytää ilmoittajaa selventämään ilmoittamiaan tietoja tai antamaan asiassa lisätietoja. Ilmoitus voidaan kuitenkin tehdä myös nimettömänä.

Ilmoitusta käsitellään Finanssivalvonnassa luottamuksellisesti. Finanssivalvonta voi kuitenkin joutua ilmaisemaan tietoja myöhemmässä vaiheessa esimerkiksi mahdollisessa poliisille tehtävässä tutkintapyynnössä.

Finanssivalvonta säilyttää viiden vuoden ajan edellä tarkoitettuja ilmoituksia koskevat tarpeelliset tiedot. Tiedot poistetaan viiden vuoden kuluttua ilmoituksen tekemisestä, jollei tietojen edelleen säilyttäminen ole tarpeen rikostutkinnan, vireillä olevan oikeudenkäynnin, viranomaistutkinnan taikka ilmoituksen tekijän tai ilmoituksen kohteena olevan henkilön oikeuksien turvaamiseksi. Tietojen edelleen säilyttämisen tarpeellisuus on tutkittava viimeistään kolmen vuoden kuluttua edellisestä tietojen säilyttämisen tarpeellisuuden tarkistamisesta. Tarkistamisesta on tehtävä merkintä.

Ilmoituksen kohteena olevalla rekisteröidyllä henkilöllä ei ole oikeutta tarkastaa rikkomisepäilyä koskevia tietoja, jos tietojen antaminen saattaisi haitata rikosten tai väärinkäytösten selvittämistä. Tietosuojavaltuutettu voi rekisteröidyn pyynnöstä tarkastaa rekisteröityä koskevien tietojen lainmukaisuuden.

Vastaanotetuista ilmoituksista pidetään yllä henkilötietolain (523/1999) tarkoittamaa henkilörekisteriä.

**Ilmoituksentekijän nimi ja yhteystiedot**

Nimi:*Täytä*

Osoite:

*Täytä*

Puhelinnumero:

*Täytä*

Sähköpostiosoite:

*Täytä*

Jos ilmoitatte nimenne ja yhteystietonne, pyydämme Teitä allekirjoittamaan lomakkeen (sivu 2).

Finanssivalvonta ilmoittaa Teille kirjeenne vastaanottamisesta viipymättä kirjallisesti. Kirjallista ilmoitusta ei kuitenkaan lähetetä, jos Te niin pyydätte, taikka jos Finanssivalvonnalla on perusteltu syy uskoa, että kirjallinen ilmoitus vaarantaisi henkilöllisyytenne suojan.

*En halua, että Finanssivalvonta ilmoittaa minulle kirjeeni vastaanottamisesta.*

**Asia**

Taho, jota ilmoitus koskee:

*Täytä*

Ajankohta:

*Täytä*

Miten asia on tullut esille/mistä tieto on saatu (jatka tarvittaessa liitteessä):

*Täytä*

Päiväys Allekirjoitus ja nimenselvennys